NaiveNeuron/SloPal huggingface dataset:
Lipšic, Daniel, poslanec NR SR (2015-04-24):
Ďakujem. Pán riaditeľ, pán poslanec, tak začnem týmto, že viete, čo je podľa mojej mienky jeden zo znakov prepojenia zdravotníctva a zdravotníckej politiky s finančnými záujmami a aj s oligarchami? Skutočnosť, a to neberte ani osobne, ani sa netýka len tejto vlády, samozrejme, koľko poslancov je riaditeľov nemocníc. Vy ste počuli v inej krajine, že by poslanci boli riaditelia nemocníc? Koľko ich je tu? Piati, šiesti? Ja som o takej krajine normálnej nepočul. Prečo by mali byť poslanci riaditelia nemocníc?! Veď to je choré! Ale keď sa tie funkcie vnímajú, že vlastne to sú predĺžené ruky, predĺžené ruky finančných záujmov a oni ich zabezpečujú v tých nemocniciach, teraz nehovorím o vás možno konkrétne. Veď to je choré, aby tam potom zabezpečovali kšefty pre finančné skupiny, lebo tie kšefty robia väčšinou teda nemocnice a tak ďalej. Už len táto skutočnosť, ak mi poviete nejakú vyspelú krajinu, kde v parlamente pomerne veľa poslancov je riaditeľmi nemocníc, tak to zoberiem späť. Veď to je chorý systém! A teraz nehovorím, že vznikol len teraz, ale si len uvedomte, aký je to chorý systém. A musím povedať, že nikoho z nás neteší, že dva týždne tu sedíme a rozprávame o prepojení oligarchov s politikou a už vôbec nie so zdravotníctvom. Každý z nás by bol niekde inde dnes rád. Ja by som bol rád s mojou rodinou, mojimi synmi kopal loptu, futbal, ale zdá sa mi, že o tom treba hovoriť. Treba o tom hovoriť, pretože je potrebné, aby ľudia vedeli o tom, kto reálne v tejto krajine vládne a čo je potrebné urobiť, aby sa, aby sa vláda oligarchov skončila.
Viskupič, Marián, poslanec NR SR (2020-12-02):
Vážený pán predsedajúci, v rozprave vystúpili štyria páni poslanci – Viskupič, Lehotský, Kamenický a Fico, pričom boli podané tri pozmeňujúce a doplňujúce návrhy, dva som podal ja a jeden pán poslanec Lehotský. Pán predsedajúci, keďže všetky pozmeňujúce návrhy boli podané v rámci včerajšej rozpravy, dajte, prosím, hlasovať najskôr o skrátení lehoty podľa § 83 ods. 4 rokovacieho poriadku.
Heger, Eduard, poslanec NR SR (2019-09-13):
Ďakujem veľmi pekne. Ja by som chcel tiež zareagovať v prvom rade na tie nálepky, kolega Marosz, čo si spomínal, a povedať, že naozaj my sa potrebujeme, štát sa potrebuje riadiť princípom hodnota za peniaze a už len keď počujeme tie čísla, tak to človeku naozaj piští v ušiach, že toto nie je hodnota a už vonkoncom nie za peniaze, lebo to je, to je premrštené. Takže z mojej strany tiež výzva pánovi ministrovi, aby jasne zasiahol a proste odstránil takéto parazitujúce prvky práve na tomto systéme. Druhá vec. Samotné STK. Naozaj toto je príklad toho, ako sa dajú veci prebyrokratizovať a nedosiahnuť žiadaný, žiadaný výsledok. Zopakujem to, čo som hovoril aj pri predchádzajúcom vstupe k predchádzajúcemu zákonu, že je veľmi dôležité pamätať na logiku veci, na takú, aby to bolo zmysluplné, aby tá kontrola bola zabezpečená a zároveň aby nebola nezmyselne komplikovaná. A ja si myslím, že toto sa dá nájsť, keď sa chce, problém je, že mnohokrát vidíme, že tu sa chce práve ako keby nájsť iba možno alibi a pod tie skryť iný úmysel. Takže vráťme sa naozaj do tej podstaty hodnoty za peniaze a riešenia, ktoré dávajú zmysel a ktoré prinášajú ten žiadaný cieľ a, a hlavne ktoré sa na to pozerajú aj z pohľadu toho užívateľa. Pretože štát sa naozaj správa voči svojim občanom mnohokrát macošsky a to je, to je veľmi zlé. Takže štát by mal vedieť pochopiť svojich občanov a prinášať kvalitné služby za peniaze, ktoré, ktoré vyberá, a toto zatiaľ ten prípad nie je. Ďakujem.
V. Veteška, podpredseda NR SR: (2007-10-17):
O ospravedlnenie neúčasti na dnešnom rokovaní 14. schôdze Národnej rady Slovenskej republiky požiadali poslanci pán Csáky, pán Mamojka a pani poslankyňa Vaľová. Teraz budeme pokračovať zo včerajšieho programu, prosím preto pána ministra Valentoviča, aby zaujal miesto. Vitajte, dobrý deň, pán minister. Takisto aj pána spravodajcu Valockého. Do rozpravy sú ešte ústne prihlásení: pán poslanec Halecký, pán poslanec Pataky a pán poslanec Slafkovský. Ako prvý vystúpi pán poslanec Halecký a pripraví sa pán poslanec Pataky. Nech sa páči.
Záhumenský, Marian, poslanec NR SR (2014-11-08):
Ďakujem pekne, pani predsedajúca. Vážený pán predseda, som rád, že ste vo svojom vystúpení jasne zdeklarovali, že opozícia sa nás tu 48 hodín snaží len urážať a vlastne to prepojenie, ktoré sa snaží stále namodelovať, vôbec neexistuje. Cieľom opozície je okrem útokov na SMER pred komunálnymi voľbami, aby svojím spôsobom dehonestovala všetkých členov. Mnoho členov opozície, ktorí tu vystúpili, nehoráznym spôsobom pourážalo nás všetkých vrátane mňa, kde nám nadávajú do všetkých možných orgánov a neviem čoho. Vyprosím si to! Takisto je neuveriteľné, kam hlboko siaha až konanie opozície, či je to pán kolega Hlina, alebo pán kolega Lipšic. Viete, kto používa také nízke útoky, keď nevie oponovať svojmu politickému oponentovi, že zaťahuje do toho rodinu a deti? Mafia. Je neuveriteľné, akým spôsobom ste hlboko klesli, keď do politickej kultúry vnášate praktiky mafie! Keď nie ste schopní oponovať argumentami politickému oponentovi, v tomto prípade, ak útočíte na predsedu parlamentu, tak snažíte sa zviesť útok na jeho rodinu, na jeho manželku, na jeho deti a dúfate, že pred jeho dom prídu rôzne indivíduá, ktoré budú ohrozovať i jeho členov. Kde chcete zasiahnuť človeka na najcitlivejšom mieste. Presne takto postupuje mafia, ak likviduje svojich oponentov. Môžete sa hanbiť!! Pán Lipšic, vyzývam vás, ospravedlňte sa! (Potlesk.)
Lehotský, Tomáš, poslanec NR SR (2022-06-21):
Pán Kuffa, ak tu niekto skučí, ste to jedine vy, robíte to dlhodobo. Dobre, veď to je asi vaša agenda. A nikdy som nepovedal, že ten zákon je fašistický. Pozrite si prepis a neklamte! Povedal som, že bol schválený, presadený v tomto parlamente spolu s podporou fašistov. Medzi tými fašistami ste aj vy, pán Kuffa, kandidovali ste na ĽSNS kandidátke! A to je všetko, čo som povedal.
Grendel, Gábor, podpredseda NR SR (2020-09-23):
Ďakujem, pán poslanec, sedem, osem faktických poznámok na vaše vystúpenie. Končím možnosť prihlásiť sa s faktickými. Ako prvý pán poslanec Fico.
Žiga, Peter, podpredseda NR SR (2024-01-11):
Pán poslanec Lackovič.
Pčolinský, Peter, podpredseda NR SR (2022-12-06):
Ďakujem. Na vaše vystúpenie je šesť faktických poznámok. S prvou faktickou, pán predseda Sulík, nech sa páči.
Krajniak, Milan, poslanec NR SR (2018-11-27):
Navrhujem vypustiť z programu body 8 a 9, teda skrátené legislatívne konanie o novele zákona o službách zamestnanosti a samotnú novelu. Odôvodnenie: V Trnave práve agentúra dočasného zamestnávania nevyplatila mzdu niekoľko mesiacov sedemsto Srbom. Nielenže Slováci prišli o dobré platy, pretože sme doviezli lacnú pracovnú silu z krajín mimo EÚ, ale navyše ešte vláda chce tieto problémy aj prehlbovať tým, že predkladá novelu zákona o zamestnanosti, ktorá dovoz lacnej pracovnej sily z krajín mimo EÚ uľahčuje. Toto nesmieme dopustiť.
Pčolinský, Peter, podpredseda NR SR (2022-10-21):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Vyhlasujem teda všeobecnú rozpravu za... (Reakcia navrhovateľa.) Hlásili ste sa? (Reakcia navrhovateľa.) Nech sa páči, máte slovo.
Laššáková, Jana, podpredsedníčka NR SR (2013-06-25):
S reakciou pán poslanec Uhliarik, nech sa páči.
Bugár, Béla, podpredseda NR SR (2011-09-13):
Pán poslanec Počiatek.
Danko, Andrej, predseda NR SR (2019-02-05):
Pani poslankyňa Grausová.
Danko, Andrej, podpredseda NR SR (2024-05-14):
Na vystúpenie pána poslanca šesť faktických poznámok. Prvý, pán poslanec Huliak.
Hrušovský, Pavol, podpredseda NR SR (2010-12-02):
Hlasujeme, páni poslanci. (Hlasovanie.) 142 prítomných, 77 za, 26 proti, 38 sa zdržalo, 1 nehlasoval. Pozmeňovací návrh pod bodom 1 pána poslanca Novotného sme schválili. Prosím, ďalší návrh.
Bugár, Béla, podpredseda NR SR (2018-05-22):
Pán poslanec Jarjabek.
Žiga, Peter, podpredseda NR SR (2024-02-02):
Dobré ráno, kolegyne, kolegovia, otváram tretí rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali nasledovní poslanci: Holečková, Kišš, Krátky, Luščíková, Majerský František, Majerský Milan, Pollák, Sokol, Stachura, Šrobová, Valášek. O ospravedlnenie neúčasti z dôvodu práceneschopnosti požiadali poslanci Mikloško a Vaľová. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, ktorý máme ako tlač 106. Máme zástupcu predkladateľa na svojom mieste a máme zástupcu, máme spravodajcu na svojom mieste, budeme pokračovať v prerušenej rozprave, ako som hovoril, a to s reakciou, teda s faktickými poznámkami na vystúpenie pána poslanca Dostála. Nasleduje pani poslankyňa Mesterová, nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
Blanár, Juraj, podpredseda NR SR (2021-05-03):
Ďalší v poradí s faktickou poznámkou predseda parlamentu Boris Kollár, nech sa páči.
Richter, Ján, minister práce, sociálnych vecí a rodiny SR (2017-02-09):
Je to predmetom diskusie, pretože tú novelu zákona o sociálnych službách, veľkú novelu, ktorú pripravujeme, ktorá bude postavená na úplne inej filozofii, a to je stupeň odkázanosti a k tomu adekvátny príspevok zo strany štátu, bude do istej miery aj obce, aj vyššie územné celky pri finančnom zabezpečovaní takýchto služieb odbremeňovať a v kontexte toho máme záujem otvoriť aj túto otázku, aby prevzali na seba, na seba zákonnú zodpovednosť. Takže je to predmetom novely, ktorá je dnes pripravovaná.
Zmajkovičová, Renáta, podpredsedníčka NR SR (2013-06-27):
Pán poslanec, vyhlasujem desaťminútovú prestávku, nech sa páči, desaťminútovú prestávku, nech sa páči, sadnite si na svoje miesto. (Desaťminútová prestávka.) (Po prestávke.)
Paška, Pavol, predseda NR SR (2013-09-10):
Pán poslanec, keď dovolíte, registroval som, aj pán poslanec Simon reagoval na vás, aby sme nemali pri hlasovaní problém, vy ste podali, nepodal ste procedurálny návrh, len ste zmienili, že zdieľate názor kolegov, že by sa nemalo pokračovať v tomto návrhu? Takže, pán poslanec Simon, ja som to počúval, čo ste rozprávali, takže aby bolo pri hlasovaní jasné, vy ste nepodali procedurálny návrh v zmysle rokovacieho poriadku, aby sa nepokračovalo. Tá formulácia bola tak, aby aj pán poslanec Simon nemal, len pre vysvetlenie. Ďakujem pekne. Pán poslanec Kadúc do rozpravy. Nie je prítomný. Dávam možnosť prihlásiť sa do rozpravy ústne. Páni poslanci Miškov, Kuffa, Viskupič, Osuský, pán... Ešte raz vás poprosím, prihláste sa, prosím vás, ktorí máte záujem o rozpravu. Končím možnosť sa prihlásiť. Takže štyria páni poslanci. Nech sa páči, pán poslanec Miškov.
Jurinová, Erika, podpredsedníčka NR SR (2015-12-01):
Pán poslanec Lipšic, nech sa páči.
Laurenčík, Milan, podpredseda NR SR (2020-03-24):
Pán poslanec Gyimesi.
Zmajkovičová, Renáta, podpredsedníčka NR SR (2014-03-20):
Nech sa páči, pán podpredseda.
Bugár, Béla, podpredseda NR SR (2016-05-18):
Páni poslanci, prosím vás, väčší kľud, nie je rozumieť ani tomu, čo hovorí pán poslanec Galko.
B. Bugár, podpredseda NR SR: (2004-05-19):
P. Bódy, poslanec: Ďakujem pekne, pán predsedajúci. Ja len veľmi stručne. Vzhľadom na to, čo som tu odcitoval, nemôžeme podpísať bianko šek na niektoré ustanovenia zákonov, ktoré odkazujú na vyhlášku ministerstva, na výnosy ministra a tak ďalej a tak ďalej. Znamená to asi toľko, keby tento zákon bol doplnený všetkými týmito informáciami, nebol by problém v tomto momente pre poslancov Slobodného fóra postúpiť tento zákon do druhého čítania a ošetriť ho pozmeňujúcimi návrhmi. V takejto podobe máme pocit, že by bolo vhodnejšie odsunúť tento zákon na širšie pripomienkovanie, na dopracovania a zaoberať sa ním naozaj v čase, keď bude takým spôsobom dopracovaný, ktorý je prijateľný pre všetky skupiny, ktoré sa k nemu majú vyjadriť. Ďakujem pekne.
Pellegrini, Peter, predseda NR SR (2024-02-08):
Prezentujme sa a hlasujme o bode 258 druhého pozmeňujúceho návrhu poslanca Galka. (Hlasovanie.) Prítomných 129 poslancov, za 16, proti 78, zdržalo sa 35. Návrh sme neschválili.
A. Belousovová, podpredsedníčka NR SR: (2008-11-04):
Pani poslankyňa, máte slovo.
Glváč, Martin, podpredseda NR SR (2017-02-10):
Pán poslanec Faič.
Sulík, Richard, predseda NR SR (2011-06-02):
Prosím, hlasujte teraz o bode 1 pozmeňovacieho návrhu pána poslanca Madeja. (Hlasovanie.) Z prítomných 145 poslancov hlasovalo 69 za, 68 proti, 7 sa zdržali, 1 nehlasoval. Tento návrh, teda bod č. 1 návrhu nebol schválený.
Hrnčiar, Andrej, podpredseda NR SR (2016-09-13):
Končím možnosť nahlásiť sa s faktickými poznámkami. Na vystúpenie pána poslanca 8 faktických poznámok. Nech sa páči, pán poslanec Pčolinský. Nie je tu. Pán poslanec Galek.
Viskupič, Marián, poslanec NR SR (2022-06-16):
Ďakujem pekne za slovo. Pán minister, ďakujem pekne za tvoje vystúpenie. Takto sa to robí, do psej matere! Odborné vystúpenie plné faktov, plné riešení, plné dôkazov o vykonanej práci. Na druhej strane vystúpenie neobsahovalo žiadne invektívy, žiadne osobné útoky. Boli len fakty, fakty a fakty. Chcem len upriamiť na jedno zo zásadných riešení, ktoré bolo spomenuté. Pán minister práve odprezentoval riešenie pre rast cien plynu a zopakujem už len slová Richarda Sulíka, v prípade uzavretia zmluvy na štyri roky porastie cena plynu pre domácnosti na budúci rok o 20 % a infláciu, čo je z dnešných 43 eur za megawatt koncovej ceny vrátane DPH za 57, na 57 a v rokoch ´24, ´25, ´26 bude cena rásť už iba o infláciu. Takéto štvorročné zmluvy bude možné uzavrieť od augusta, a komu je štvorročné obdobie dlhé, môže uzavrieť zmluvu len na budúci rok a vtedy sa cena zvýši za jednu megawatthodinu plynu o 42 % plus inflácia, teda na 66 euro. Áno, stále je to nárast cien, ale je to nárast cien veľmi, veľmi znesiteľný. Ak sa pozrieme, aké sú aktuálne európske ceny plynu a čo hrozilo, je to fakt veľká úľava a vyriešenie zásadného problému našich občanov. Pán minister, ďakujem pekne.
A. Belousovová, podpredsedníčka NR SR: (2009-09-09):
Ďalším bodom programu je prvé čítanie o návrhu poslanca Národnej rady Slovenskej republiky Mariana Záhumenského na vydanie zákona, ktorým sa mení a dopĺňa zákon č.  39/2007 Z. z. o veterinárnej starostlivosti v znení neskorších predpisov . Návrh zákona je uverejnený ako tlač 1169, návrh na jeho pridelenie na prerokovanie výborom je v rozhodnutí č. 1196. Slovo odovzdávam pánovi poslancovi Marianovi Záhumenskému, ktorý návrh zákona uvedie. Nech sa páči.
V. Veteška, podpredseda NR SR: (2005-07-06):
Ako prvý pán poslanec Cabaj. Ospravedlňujem sa, pán predseda.
Zmajkovičová, Renáta, podpredsedníčka NR SR (2013-10-18):
S faktickými poznámkami sedem poslancov. Posledný pán poslanec Jarjabek. Uzatváram možnosť prihlásiť sa s faktickou poznámkou. Pán poslanec Huba.
Kozelová, Monika, poslankyňa NR SR (2021-11-24):
Pani kolegynka, ja by som tiež rada vedela, prečo tak trváte na tom, aby múzeum ostalo pod ministerstvom kultúry, keďže je to vojenské múzeum. Na druhej strane musím povedať, že keď prechádzali divadlá za vašich vlád pod župy a delimitovali sa z ministerstva kultúry, tiež sa ich nikto na to nepýtal, takže nemám pocit, že by boli najšťastnejšie v župách, najmä keď prichádzajú o časť peňazí, ktoré im ministerstvo kultúry posiela. Takže o tom vieme, Dušan, svoje, že? Takže je to tak. Čiže z môjho hľadiska, tak ako som povedala už predtým, ja som presvedčená o tom, že Múzeu Slovenského národného povstania sa bude pod gesciou Vojenského historického ústavu a ministerstva obrany naozaj lepšie dariť, a nevidím dôvod, prečo by to malo ostávať pod ministerstvom kultúry, rovnako ako Banícke múzeum nezostalo pod ministerstvom kultúry, ale je pod ministerstvom životného prostredia a tak ďalej a tak ďalej. Čiže naozaj sa tu motáme stále dokolečka, opakujeme si to isté, ale hovorím, ja som presvedčená o tom, že, že tomu, tomu múzeu to len prospeje. A veď chápem ale aj, vy ste Bystričanka, ja chápem, ja chápem aj tie vaše pohnútky, ja by som tiež asi bojovala (povedané so smiechom), keby som bola z Bystrice, ale tu nejde, tu nejde o to. Ďakujem.
Viskupič, Marián, poslanec NR SR (2021-05-04):
Keďže sme odhlasovali body zo spoločnej správy aj podaný pozmeňujúci a doplňujúci návrh, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
P. Hrušovský, predseda NR SR: (2003-10-31):
(Hlasovanie.) Prítomných je 122 poslancov, za 79, proti 6, zdržalo sa 37. Návrh sme schválili. Ďalší návrh.
Žiga, Peter, podpredseda NR SR (2024-06-26):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. Nie je tomu tak. Končím možnosť prihlásiť sa do rozpravy ústne a vyhlasujem rozpravu za skončenú. Chce pán navrhovateľ stanovisko? Nechce. Pán spravodajca nechce. Prerušujem rokovanie o tomto bode programu. V rokovaní budeme pokračovať bodom, ktorým názov je, ktorého názov je návrh strategických zámerov činnosti Sociálnej poisťovne na obdobie ´24 – ´29. Návrh je uverejnený ako tlač 317, správa výboru je uvedená ako tlač 317a. Tento návrh opäť uvedie generálny riaditeľ Sociálnej poisťovne pán Michal Tariška, nech sa páči. (Rokovanie o návrhu strategických zámerov činnosti Sociálnej poisťovne na obdobie rokov 2024 – 2029 , tlač 317.)
Danko, Andrej, podpredseda NR SR (2024-04-30):
S reakciou poslanec Krátky.
Laššáková, Jana, podpredsedníčka NR SR (2013-09-25):
Nech sa páči, pán poslanec Blanár, s faktickou poznámkou.
J. Šimko, poslanec: (2005-09-21):
Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. augusta 2005 č. 1290 a podľa rokovacieho poriadku navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre zdravotníctvo, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 30 dní a gestorský výbor do 31 dní od prerokovania návrhu zákona v prvom čítaní na schôdzi Národnej rady Slovenskej republiky. Pán predsedajúci, prosím, aby ste otvorili rozpravu k tomuto návrhu.
Karas, Daniel, poslanec NR SR (2023-12-07):
Ďakujem pekne. Pozývam všetkých členov finančného výboru dnes na ôsmu hodinu do rokovacej sály, do tridsiatky.
J. Halecký, poslanec: (2007-06-21):
Po konzultácii o tejto otázke chcem predsa len z tohto miesta položiť niekoľko otázok pánovi ministrovi ako predkladateľovi zákona, či sú aj takéto možnosti riešenia v bytovej otázke, otázky možno aj iných kategórií našich obyvateľov. Myslím, že je potešujúce, pokiaľ je 30 miliárd, ktoré sa hrnú fondom na rozvoj bývania, je vyše 30 tisíc zmlúv. Myslím si, že tie kapacity na výstavbu bytov, cena a predražovanie je to, čo limituje taký rozvoj bytovej politiky a výstavby bytov, ktoré si terajšie obdobie vyžaduje. Chcem sa opýtať k zásadnej veci, či je možné, aby bol perspektívne v budúcnosti použitý Štátny fond pre rozvoj bývania aj v takej oblasti, ako uvediem príklad. Chceli by sme, aby aj bývanie študentov, žiakov alebo v postgraduálnom štúdiu malo svoju úroveň, a preto by sme sa chceli opýtať, či pri výstavbe alebo pri internátnom bývaní je možnosť použiť tento fond za určitých podmienok, za určitej zmeny aj koncepcie alebo filozofie tohto fondu a celkove aj bytovej politiky v tomto smere. Mal som určité iniciatívy, snahy. Bolo mi povedané, že je potrebné počkať do konca roka, že sa tie veci  vyjasnia, takže bude možné o tom aspoň uvažovať. Myslím si, že to by bol smer, pokiaľ by sme zlepšili bývanie, ubytovanie študentov, vysokoškolákov, ktorí sú mnohokrát aj rodičia, sú tam aj matky s deťmi, na vyššiu a kvalitatívne vyššiu úroveň. Ďakujem za pozornosť.
Drábiková, Lucia, poslankyňa NR SR (2021-06-30):
Ďakujem pekne za slovo. Pán poslanec Fico, niekedy uvažujem, že aká je téma tejto schôdze, lebo to, čo zaznievalo z vašich úst, išlo teda rôznymi smermi. Vidím tu nejakú ambíciu robiť z Národnej rady súdny tribunál. Čo sa týka všetkých tých prepojení, ktoré popisujete a aj vaši kolegovia z vašej vlastne dcérskej strany, tak mne to pripadá naozaj veľmi, veľmi silné. Ako mám pocit takého naozaj veľkého obdivu voči Igorovi Matovičovi, lebo pokiaľ je naozaj schopný takýmto spôsobom manipulovať orgány činné v trestnom konaní a všetky ministerstvá a všetko, tak klobúk dole. Ja si osobne myslím, že, že takýto omnipotentný je iba Boh. Hovoríte, že neviete o žiadnej pomoci. Možno, pán poslanec Fico, keby ste tu sedávali a počúvali, tak by ste aj vedeli, že tej pomoci v oblasti zdravotníctva napríklad bolo 451 mil., v oblasti dopravy 179 mil., ministerstvo práce 143 a tak ďalej. Čiže tam tej pomoci odišlo dosť veľa. A na margo, na margo možno toho mafiánstva, tak by som len tak pripomenula pani Troškovú, ktorá slúžila ako spojka s Ndranghetou a vy ste jej osobne zabezpečil exkurzie na lukratívne diplomatické rokovania. Čiže potom sa ani nečudujem tým fantáziám, ktoré tu rozvíjate. A ešte by som na margo toho, v akom stave bol tento štát a čo by ste mali vnímať, povedala toľko, že vám sa darili všetky tunely okrem toho Višňového. Čiže myslím si, že tieto, tieto vaše slová nemajú váhu.
Pollák, Peter, poslanec NR SR (2023-06-13):
Ďakujem pekne. Celkom vážne ma zaujala vaša komunikácia, pán premiér, teraz keď vlastne odkazujete z tohto pultíka, že nebudete súhlasiť s našimi podmienkami, teda s podmienkami hnutia OĽANO pri podpore vlády. O to viac ma zaujímajú teraz podmienky, ktoré si kládli strany, ktoré vás budú podporovať v tejto vláde, aby ste ich odkomunikovali, aby ste povedali, na čom ste sa dohodli práve so SaS-kou a s Demokratmi a možno s inými stranami, aby ste naozaj teraz povedali, na akých podmienkach ste sa dohodli. Je naozaj zarážajúce, že desať dní ste nechali nás čakať v tom, aby sme nevedeli, že... my sme naozaj boli ochotní vás podporovať alebo teda podporiť túto vládu, ak by ste do desiatich dní nám prejavili teda tú dôveru alebo teda prejavili tú náklonnosť a povedali by ste, že chcete uchrániť 200 euro na dieťa, ktoré naozaj tieto rodiny potrebujú, a že budete súhlasiť s tým, aby sa zachovala demokracia na Slovensku, a to je v podobe 500 euro za voľby, aby sa tu naozaj k moci nedostala fašistická a extrémistická vláda na čele s Robertom Ficom alebo Mazurekom. Na začiatku som chcel reagovať, že vy chcete plniť míľniky z PVV. Ja by som aj z tohto miesta chcel odkázať novému ministrovi školstva, že mu hrozí infringement práve za nesplnenie domácich úloh či ministra Horeckého, alebo predovšetkým ministra Gröhlinga, ktorý zároveň chce rušiť domáce úlohy, ale on tie svoje nechce, nesplnil. A práve ten infringement, ktorý sa týka ministerstva školstva, hrozí vo veci nesprávneho zaraďovania rómskych detí do špeciálnych základných škôl a vaše PVV sa toho vôbec nedotýka. Ja verím tomu, že myslíte aj na to, lebo na jednej strane tu chcete plniť míľniky, za ktoré dostaneme peniaze, na druhej strane sú tu infringementy, za ktoré budeme musieť zaplatiť, ak nič neurobíme na konci dňa. A toto je presne vec tá, ktorá, na ktorú upozorňujem naozaj dlhodobo, a keď sa neprijmú kroky do konca roka, tak, bohužiaľ, Slovensko bude vystavené obrovskej pokute. Verím, že s tým niečo urobíte.
M. Maďarič, minister kultúry SR: (2007-06-28):
Druhá vec. Veľa ste hovorili v tej podotázke, ale absolútne idete mimo svojej vlastnej otázky, v ktorej hovoríte o nejakom zákaze používania názvov obcí. Doložte mi, kto, kde zakázal. Ja tu hovorím – a tak ako ste aj vy povedali – štátne orgány musia konať v rámci zákona, že ak dostane ministerstvo kultúry podnet na porušovanie zákona, je povinné upozorniť na protiprávny stav, čo sa aj stalo zrejme v tom prípade, o ktorom hovoríte, ale sami tým upozorňujete na to, že sa zákon v tomto zmysle porušuje. A ešte jednu vec vám poviem. Bratislava – Pozsony. To sa tak často píše aj v UJ SZÓ, neviem kde, ale nevšimol som si napríklad, keď hovoríte alebo sa píše o Viedni, že by sa používalo slovo Bécs, ktoré je v maďarčine Viedeň. Však? Čiže, niekedy mi to pripadá, že práve tí, ktorí píšu v menšinovej tlači, majú záujem slovenské mestá nazývať maďarskými názvami. Ďakujem, skončil som. (Potlesk.)
Danko, Andrej, predseda NR SR (2017-10-11):
Pani poslankyňa, netelefonujeme v sále! Poprosím vás, pokračujeme v rokovaní. Do rozpravy je podľa informácii kolegu prihlásený pán poslanec Budaj, posledne ústne prihlásený. Nech sa páči, pán poslanec. [Pokračovanie rokovania o zákone zo 14. septembra 2017, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 730.]
Danko, Andrej, podpredseda NR SR (2023-12-14):
Poslanec Ledecký.
Laššáková, Jana, podpredsedníčka NR SR (2012-05-16):
Pán poslanec Muňko.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 135, za 81, 7 proti, 47 sa zdržalo. Uvedený návrh sme schválili.
Laššáková, Jana, podpredsedníčka NR SR (2013-03-25):
Prosím vás pekne, vypnite pána poslanca, pokiaľ sa nebude držať...
Laššáková, Jana, podpredsedníčka NR SR (2013-06-26):
Chce zaujať k rozprave stanovisko spravodajca? Nie. Prerušujem rokovanie o tomto bode programu. A v rokovaní budeme pokračovať prvým čítaním o návrhu poslanca Igora Hraška na vydanie zákona, ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov. Návrh zákona je pod tlačou 538. Návrh na jeho pridelenie na prerokovanie výborom je v rozhodnutí č. 525. Dávam slovo poslancovi Igorovi Hraškovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslanca Národnej rady Slovenskej republiky Igora Hraška na vydanie zákona, ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 538.)
Laššáková, Jana, podpredsedníčka NR SR (2015-05-12):
Na vystúpenie pána poslanca s faktickými poznámkami páni poslanci Muňko, Bublavý, Šedivcová a Podmanický. Končím možnosť prihlásiť sa s faktickými poznámkami. Nech sa páči, pán poslanec Muňko.
Žiga, Peter, podpredseda NR SR (2024-04-18):
Otváram rozpravu. Nevidím žiadneho prihláseného. Končím možnosť prihlásiť sa do rozpravy. Keďže sme v skrátenom legislatívnom konaní, sa nepoužijú obmedzenia na postúpenie návrhu zákona do, pardon, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčania gestorského výboru.
Ďuriš Nicholsonová, Lucia, podpredsedníčka NR SR (2018-02-07):
Ďakujem pekne. Pán poslanec Poliačik, áno, súhlasím, hlavne s tou prvou časťou o tom, čo ste hovorili, že ja som vlastne, mám možnosť voľby, našťastie, a mala som teda možnosť voľby aj pri tom, keď som svoje dieťa dávala do základnej školy. Ja som si úplne vedome vybrala verejnú základnú školu, nechcela som ju jednoducho z mnohých dôvodov dať na súkromnú školu. Ale napriek tomu si myslím, že to, že som ju dala na verejnú školu a že to bola moja slobodná voľba, neznamená to, že nemám právo očakávať kvalitné vzdelávanie od verejnej základnej školy. A toto je to podľa mňa, čoho by sme sa mali ako rodičia domáhať. Lebo naše deti sú nositeľmi normatívu. Pán podpredseda Bugár, súhlasím s vami, súhlasím aj s tým, o čom ste hovorili, že jednoznačne aj tá kvalita osemročných gymnázií ide dolu. Ale ja sa iba obávam toho, že tú kvalitu vy nenastavíte tým, že to zastropujete na piatich percentách, na desiatich percentách. Ja sa, naopak, obávam, že aby to nespôsobilo, lebo ten tlak rodičov dostať tam svoje dieťa bude veľký. Ja sa obávam, aby to nespôsobilo možnože pôdu pre korupciu, klientelizmus a podobne. Lebo každý, pokiaľ neurobíte niečo so základnou školou, so základnými školami, každý zodpovedný rodič bude chcieť svoje dieťa dať do kvalitnejšej školy a osemročné gymnázium bude prvá voľba. Braňo Gröhling, to sa veľmi dobre počúvalo. Tak mne už nezostáva nič iné iba sa tešiť na to, keď budeš minister. Ďakujem.
Blanár, Juraj, podpredseda NR SR (2021-05-12):
V rozprave teraz vystúpi pán poslanec Suja, pripraví sa pán poslanec Kočiš. Nech sa páči.
Pellegrini, Peter, predseda NR SR (2015-05-21):
Hlasujeme o bode 3 pozmeňujúceho návrhu pána poslanca Lipšica. (Hlasovanie.) Prítomných 136 poslancov, za hlasovalo 57, proti bolo 77, zdržali sa 2 páni poslanci. Tento návrh sme neschválili.
Bugár, Béla, podpredseda NR SR (2016-03-23):
Pani podpredsedníčka Nicholsonová.
Danko, Andrej, podpredseda NR SR (2024-01-08):
Pán poslanec Krátky.
Laššáková, Jana, podpredsedníčka NR SR (2015-03-18):
Pán predseda Hudacký, nech sa páči.
Paška, Pavol, predseda NR SR (2014-11-09):
Pán poslanec Mičovský.
Beluský, Martin, poslanec NR SR (2021-06-24):
Ďakujem za slovo, pán podpredseda. Ja som presvedčený o tom, že tu v pléne nie je žiaden poslanec ani pani poslankyňa, ktorá by schvaľovala zabíjanie ako také, ale vlastne celá tá debata sa točí iba okolo toho, že odkedy považujeme alebo odkedy môžeme považovať dieťa za človeka. To, vlastne to je celá tá debata, okolo ktorej sa tu dokola točíme, a my môžeme s názorom nesúhlasiť, s názorom toho druhého, ale mali by sme sa určite rešpektovať a hlavne rešpektovať tú diskusiu o tom, ako chceme túto problematiku ochrany života zlepšiť, a každý, kto chce túto debatu obmedzovať, tak sa na demokrata podľa mňa iba hrá, pretože to je celá naša práca, diskutovať, debatovať, hľadať proste riešenia, aj keby to malo byť každých šesť mesiacov, každý rok alebo v akejkoľvek inej perióde. A na záver chcem ešte povedať, trošku tak osviežiť tú debatu. Ja mám trošku strach, že to tvoje prirovnanie k tej ochrane tých kuriatok v Nemecku bude zo strany niektorých koaličných poslancov nepochopené a na budúcu schôdzu tu budeme mať zákon na ochranu kuriatok. Ďakujem pekne.
Hlina, Alojz, poslanec NR SR (2013-10-25):
Vážený pán predseda, ja vás chcem poprosiť o presunutie bodu programu, tlač 748, je to môj návrh o exekučnom poriadku, na pondelok 14.00 hodinu. Odôvodňujem: zákon a návrh zákona je mimoriadne dôležitý pre spoločnosť, kopu ľudí trpí aktuálnym nastavením. Vzhľadom na to, že ste si znova uľahčili svoju poslaneckú prácu, že chcete ukončiť schôdzu v stredu, hrozí riziko, že nedôjde k prejednávaniu tohto bodu, preto vás prosím, že či by sme ho nemohli prejednať v pondelok. Ďakujem.
Náhlik, Peter, poslanec NR SR (2024-06-11):
Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o výsledku prerokovania zákona z 24. apríla 2024, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Z. z. o priestupkoch v znení neskorších predpisov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky, tlač 300. Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila zákon z 24. apríla 2024, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Z. z. o priestupkoch v znení neskorších predpisov v znení neskorších predpisov na opätovné prerokovanie Národnou radou. Vo svojom rozhodnutí zo 7. mája 2024 uviedla dôvody na vrátenie zákona a v časti 3 navrhla, aby Národná rada pri opätovnom prerokovaní zákon neprijala ako celok. Predseda Národnej rady rozhodnutím č. 304 z 20. mája 2024 pridelil vrátený zákon na prerokovanie ústavnoprávnemu výboru a výboru pre kultúru a médiá. Ústavnoprávny výbor uznesením č. 107 zo 7. júna 2024 odporučil Národnej rade po opätovnom prerokovaní zákon vrátený prezidentkou Slovenskej republiky schváliť. Výbor pre kultúru a médiá uznesením č. 19 z 10. júna 2024 odporučil Národnej rade po opätovnom prerokovaní zákon vrátený prezidentkou Slovenskej republiky schváliť s pripomienkami. Gestorský výbor odporučil Národnej rade po opätovnom prerokovaní uvedený zákon schváliť v pôvodnom znení s pozmeňujúcim návrhom týkajúcim sa zmeny účinnosti podľa § 90 ods. 1 zákona o rokovacom poriadku Národnej rady. Spoločná správa výborov Národnej rady o prerokovaní predmetného zákona, tlač 300a, bola schválená uznesením gestorského výboru č. 28 z 11. júna 2024. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som. Otvorte, prosím, rozpravu.
Zmajkovičová, Renáta, podpredsedníčka NR SR (2013-02-06):
Ďakujem, pán poslanec. Kolegyne, kolegovia, s reakciou na vystúpenie pána poslanca sedem poslancov. Posledná pani poslankyňa Mezenská. Ukončujem možnosť prihlásiť sa s faktickou a ešte nechám faktické poznámky, kým pôjdeme hlasovať. Takže, pán poslanec Galko.
Podmanický, Ján, poslanec NR SR (2013-10-23):
Ja takisto chcem pripomenúť členom výboru pre sociálne veci, že o 12.00 hodine máme zasadnutie v rokovacej miestnosti výboru.
Kiššová, Jana, poslankyňa NR SR (2014-10-29):
Ďakujem pekne za slovo, pán predseda. Ja by som vzhľadom na to, že nebol posunutý do druhého čítania návrh zákona o Zákonníku práce mňa a pána Mihála a tento zákon s tým súvisí, tak v mene mňa a Jozefa Mihála sťahujem tento návrh zákona pod tlačou 1176.
Sopko, Miroslav, poslanec NR SR (2019-05-15):
Ďakujem za slovo, pán predsedajúci. V rozprave vystúpili traja poslanci vrátane mňa. Nebol podaný žiadny procedurálny návrh, preto, prosím, dajte hlasovať o tom, že Národná rada Slovenskej republiky sa rozhodla prerokovať tento návrh zákona v druhom čítaní.
P. Hrušovský, podpredseda NR SR: (2001-09-20):
(Hlasovanie.) Prítomných 130, za návrh 87, proti 21, zdržalo sa 20, nehlasovali 2. Bod 22 sme schválili.
Laurenčík, Milan, podpredseda NR SR (2020-04-01):
Ďakujem. Pán poslanec Mizík.
Stredák, Anton, poslanec NR SR (2024-02-15):
Ďakujem pekne za slovo. Pán predseda, dajte hlasovať o návrhu vlády na odvolanie Štefana Gregora, Dariny Kalabusovej, Petra Radošinského, Branislava Skladaného, Martina Tomana, Dagmary Valuchovej a Štefana Žida z funkcie členov Rady Slovenského pozemkového fondu, tak ako je uvedené v časti A návrhu uznesenia Národnej rady, ktorá je súčasťou predloženého materiálu, a to dnešným dňom.
Krajkovič, Mikuláš, poslanec NR SR (2016-09-12):
Vážený pán podpredseda, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavný (pozn. red.: správne má byť „ústavnoprávny“) výbor Národnej rady Slovenskej republiky a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán podpredseda, otvorte rozpravu.
Bugár, Béla, podpredseda NR SR (2018-05-28):
Nech sa páči, pán poslanec Schlosár, môžte reagovať.
Želiezka, Ľubomír, poslanec NR SR (2016-09-13):
Ďakujem pekne za slovo. Vážený pán kolega, mne sa veľmi páči, že pri vašom každom vystúpení v rozprave stále nariekate, stále plačete, ako je všetko zlé, ako vám tá zlá koalícia, ako tá zlá koalícia ubližuje tej dobrej opozícii. Snažíme sa vám zatvoriť ústa a tak ďalej a tak ďalej. Chcem sa vrátiť ešte do minulého týždňa. Minulý týždeň, myslím si, že to vystúpil pán poslanec Grendel (reakcia z pléna), áno, ja reagujem na vás, ja reagujem na vás, ktorý povedal, ktorý povedal, počúvajte ma dobre, ktorý povedal, že máme šťastie, že v tomto štáte je aj tretí najvyšší ústavný činiteľ, a to je pán prezident, ktorý určite, určite, povedal, tento zákon vráti bez nejakého preštudovania späť do Národnej rady. Ja sa pýtam, kde berie tento pán také presvedčenie? No a na túto otázku, keď si dám odpoveď, tak jednoducho mi vychádza to, že ctená opozícia stihla sa už ísť vyplakať pánu prezidentovi, a ten im dal prísľub, že tento zákon vráti späť do Národnej rady. Len, páni z opozície, nemali by ste zabúdať, že pán prezident je prezidentom všetkých občanov Slovenskej republiky, a nielen opozície. Ďakujem pekne.
Blanár, Juraj, podpredseda NR SR (2022-02-03):
Pán spravodajca Mihalik.
B. Bugár, podpredseda NR SR: (2005-09-27):
Konštatujem, že uznesenie sme schválili. Prosím teraz pána poslanca Polku, aby uviedol hlasovanie k správe o stave boja proti terorizmu v Slovenskej republike za rok 2004 (tlač 1246). L. Polka, poslanec: (Ruch v sále.) Vážený pán podpredseda, návrh uznesenia, ktoré pripravil gestorský výbor, znie jednoducho: „Národná rada Slovenskej republiky berie na vedomie správu o boji proti terorizmu v Slovenskej republiky za rok 2004.“
Paška, Pavol, predseda NR SR (2013-09-05):
Aha. Páni ministri, dajte pokoj rečníkovi pri interpeláciách!
Laššáková, Jana, podpredsedníčka NR SR (2014-11-08):
Pán poslanec nechce reagovať. Nech sa páči, pán poslanec Mihál, máte slovo. Pripraví sa pán poslanec Mikloško.
Kollár, Boris, predseda NR SR (2022-06-23):
Na pána poslanca evidujem štyri faktické poznámky. S prvou vystúpi pán poslanec Mazurek, potom Kočiš, pán poslanec Blcháč a pán poslanec Ďurica. Nech sa páči, pán poslanec, máte slovo.
Bugár, Béla, podpredseda NR SR (2016-04-18):
Podľa rokovacieho poriadku dobre viete, že ja poslanecké grémium zvolávať nemôžem, ale poprosím, samozrejme, pána predsedu, ktorý má nejaké povinnosti, a okamžite, keď sa rozhodne, zvoláme, teda zvolá on poslanecké grémium. Do tej doby o slovo sa hlási pani podpredsedníčka Nicholsonová, podľa rokovacieho poriadku má prednosť, takže nech sa páči.
Paška, Pavol, predseda NR SR (2014-09-09):
Poprosím vás, dámy a páni, budeme pokračovať po krátkom grémiu. Pán poslanec Hlina, vidím, ale ideme hlasovať o tom procedurálnom návrhu, a potom vám dám slovo. Vážené pani poslankyne, vážení páni poslanci, budeme teraz hlasovať o návrhu, ktorý bol predložený v mene štyroch poslaneckých klubov, KDH, MOST – HÍD, OĽaNO a SDKÚ – DS, a ktorý žiada zaradenie do programu 37. schôdze, body, a to tlače, keďže už body nevieme a máme schválený program, tlače 1099, tlač 1138, tlač 1158, tlač 1101, tlač 1095, tlač 1104, tlač 1151, tlač 1154, tlač 1155 a ako ostatnú tlač 1157. Takže hlasujeme o tomto návrhu. (Hlasovanie.) 136 prítomných, 54 za, 63 proti, 18 sa zdržalo, 1 nehlasoval. Návrh sme neschválili. Pán poslanec Hlina mal tam ešte procedurálny. A poprosím vás, ale niečo, o čom chcete dať hlasovať.
Matovič, Igor, poslanec NR SR (2016-09-13):
Vážená kolegyňa, na vaše vystúpenie som sa tiež tak celkom tešil. A začiatok ma sklamal, priznám sa, keď ste povedali, skoro v podstate prvú vetu, že pokúsim sa, aby moje vystúpenie sa pomestilo do tých 20 minút. To ako keby, že pomaličky začíname hrať tú ich hru. Prečo? Hovorte toľko, koľko treba, a vôbec na tú tému ani len nepripúšťajme diskusiu. Ale ostatné ma zase veľmi potešilo. A potom tie slová o tom, že ten, akoby možno aj z tej budovy, ten normalizačný duch, ja si myslím, že nielen z budovy, ale aj v podstate tých predsedov koaličných strán. Dnes sú už iba tri. A keď si zoberieme rad radom, Fico, z komunizmu prebehol rovno do politiky a de facto nikdy nebol schopný sa živiť svojou vlastnou prácou. A keď ho Slovenská republiky vyslala do Bruselu, aby zastával naše práva, či do Štrasburgu, tak zo 14-ch sporov, ktoré viedol v mene Slovenskej republiky, prehral 14. To neni človek, ktorý by naozaj reálne svojou prácou niekedy niečo zarobil, platil čestne z toho dane a živil svoju rodinu. Keď, tak zarobil jedine vlastnou hlavou. Bugár takisto, z komunizmu rovno do politiky, do parlamentu, v živote nebol zamestnaný reálne, aby pri páse si to niekde odrobil, aby vedel, čo to je práca. V živote nezamestnal žiadneho človeka, nevie, čo to je vytvoriť pracovné miesto. Danko, z komunizmu vbehol rovno, tatíčkovi-privatizérovi rovno do náručia a rovno spoločne s celou svojou rodinou vytunelovali v priebehu troch rokov sprivatizovaný podnik a nechali dlhy štátu, zdravotnej poisťovni, Sociálnej poisťovni a desiatkam sklamaných rodín. Títo ľudia sami osebe sú normalizačná atmosféra a tento návrh zákona je tým pádom úplne v duchu toho, čo títo ľudia vlastne reprezentujú.
Hrnčiar, Andrej, podpredseda NR SR (2019-01-30):
Ďakujem. Prerušujem rokovanie o tomto bode programu. Som už oznámil, minister obrany odišiel na zahraničnú pracovnú cestu, takže dnes o 17. hodine rozhodneme o termíne prerokovania druhého čítania o vládnom návrhu novely zákona o Vojenskej polícii. Ďalším bodom programu je druhé čítanie o vládnom návrhu zákona o ochrane oznamovateľov protispoločenskej činnosti a o zmene a doplnení niektorých zákonov . Vládny návrh zákona má tlač 1197. Spoločná správa výborov má tlač 1197a. Prosím ministerku vnútra Slovenskej republiky. Je tu. Takže dávam slovo spoločnému spravodajcovi z ústavnoprávneho výboru poslancovi... Teda, pani ministerka, nech sa páči, odôvodnite návrh zákona.
Paška, Pavol, predseda NR SR (2013-10-22):
(Hlasovanie.) 140 prítomných, 78 za, 44 proti, 18 sa zdržali. Schválili sme novelu zákona č. 308 o vysielaní a retransmisii. Pán poslanec Náhlik uvedie v druhom čítaní hlasovanie o vládnom návrhu zákona č. 516, je to Audiovizuálny fond, tlač 663. (Hlasovanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 663.)
J. Horváth, poslanec: (2010-03-09):
Pokiaľ ide o tie vaše ďalšie nemiestne poznámky, nebudem na ne reagovať, myslím si, že toto fórum si to nezaslúži.
D. Jarjabek, poslanec: (2007-04-13):
Čiže, pán poslanec Fronc, keby ste boli taký láskavý v budúcnosti, keď budete hovoriť o odvolávaní ministrov, povedzte si a pozrite si všetky tie vaše vyjadrenia na výbore, v parlamente, to všetko, o čom sme sa bavili. Vaše protirečenia so štátnym tajomníkom, váš rozklad, teda rozklad vášho ministerstva. Veď toto predsa nechcete spochybniť. Veď vy ste sa tu priamo pochytili so štátnym tajomníkom pánom Tóthom. Tak o čom to tu rozprávate? Pre vás bol dôvod na odvolanie dávno, pán minister, a to sme tu robili. Bohužiaľ, ste nás prevalcovali. Taká je pravda. Ďakujem za pozornosť.
Pellegrini, Peter, predseda NR SR (2015-11-26):
Pán poslanec, chcem sa spýtať, ešte na ako dlho asi?
Osuský, Peter, poslanec NR SR (2014-11-10):
Ďakujem pekne, pani predsedajúca. Predtým ako sa ministerstvo cestou svojich nominantov rozhodlo zmeniť zakladajúcu alebo štatutárnu listinu nemocnice a zmeniť jej správnu radu, najprv to skúsilo ústami jedného z tých pešiakov, ako sme si prečítali v rozhovore s MUDr. Suchánkom, hrozbou, teda že ak sa nedohodnú, tak že tá nemocnica prípadne ani nemusí byť. Ku cti piešťanskej nemocnice, ktorá je na tom nie ekonomicky dobre, a MUDr. Suchánek dokladuje, v čom je takto kúpený komputerový tomograf cestou do hrobu, pre tú nemocnicu i ekonomický, slúži napríklad to, že poskytuje na svojom pomerne významnom ortopedickom oddelení služby viac ako 40 % pacientov, ktorí nepochádzajú zo spádového Trnavského kraja. Teda je to tak dobrá nemocnica a tak dobré oddelenie, že tam chodia ľudia z celého Slovenska Košicami počínajúc. Ale takúto nemocnicu a takýchto lekárov chce celkom pokojne, temnou vyhrážkou zástupca ministerstva, a to nebol ani zástupca zlého Uhliarika, ani zástupca zlého Zajaca, jednoducho zlikvidovať. A pokiaľ ide o tie bezplatné vlaky, o ktorých sa tu tak hovorilo a o ktorých hrdo povedal minister vnútra, že teda to udržia, tak ono je fakt, že to niekto platí. A platí to možno napríklad každá z tých sestričiek s mizerným platom, na ktorý peňazí nie je. Ako vicestarosta mestskej časti som štyri roky podpisoval dekréty učiteľkám od materských škôl až po základné školy. A treba povedať, že tie platy neboli dobré. I z tých platov sa platia bezplatné železnice. Takže každú železnicu, i tú bezplatnú, niekto zaplatí. A to sú tie sestričky a to sú tie učiteľky.
Sulík, Richard, predseda NR SR (2011-04-05):
Ďakujem. Pán poslanec Radošovský je prihlásený ako ďalší rečník v poradí, nech sa páči.
Susko, Boris, poslanec NR SR (2021-05-05):
Ďakujem pekne za slovo. Pán poslanec Baránik, povedali ste, že pri tomto návrhu zákona nejde o zavedenie kolektívnej viny. No, ja by som sa teda chcel spýtať, že ak priamo zo zákona sa vyčlení nejaká skupina obyvateľov Slovenskej republiky, ktorá na základe zamestnania je zaradená do nejakej skupiny, ktorej potom bude vykonaný nejaký trest kolektívny tým, že sa im nezapočítajú nejaké roky do dôchodkového zabezpečenia, že čo iné to je ako kolektívna vina, ako kolektívny trest. A ja si myslím, že v modernej demokratickej spoločnosti takýmto spôsobom zavádzať kolektívnu vinu a kolektívny trest je naozaj, naozaj neprípustné. Ďakujem.
Habánik, Jozef, poslanec NR SR (2022-06-23):
Ďakujem pekne za slovo, vážený pán predseda. No škoda, že sme tým seniorom nedokázali pomôcť tak, ako to bolo navrhnuté v predchádzajúcej novele zákona, v predchádzajúcom bode rokovania. Ale verím, že teraz pri tej otázke životného minima najmä vo vzťahu k tým ďalším dávkam, ktoré sú nesmierne dôležité pre skupiny ľudí, nielen pre skupiny ľudí, ktoré sú naviazané na toto životné minimum, ale aj pre seniorov a ďalšie skupiny, ktoré si, pán poslanec, spomínal. Tak verím, že dáme šancu tomuto návrhu zákona do druhého čítania. A potom, samozrejme, môžeme dolaďovať niektoré, niektoré drobnosti alebo niektoré náležitosti. Osobitne v čase vysokej inflácie. Ďakujem pekne.
Blanár, Juraj, podpredseda NR SR (2023-02-09):
Toľko od pána navrhovateľa za skupinu poslancov. Môžete zaujať miesto určené pre navrhovateľa. Teraz si vypočujeme spravodajskú informáciu, ktorú nám podá pani spravodajkyňa za gestorský výbor pre verejnú správu a regionálny rozvoj, pani poslankyňa Zita Pleštinská. Nech sa páči, pani spravodajkyňa.
Hrušovský, Pavol, podpredseda NR SR (2010-12-10):
Hlasujeme, páni poslanci, o návrhoch zo spoločnej správy. (Reakcie z pléna.)
Jurinová, Erika, podpredsedníčka NR SR (2012-08-03):
Prosím o kľud v rokovacej sále. Prepáčte.
Paška, Pavol, predseda NR SR (2014-05-14):
Pán predseda výboru Huba.